Komuniké
Vláda Slovenskej republiky na svojom zasadnutí dňa .......... prerokovala a schválila návrh nariadenia vlády Slovenskej republiky o technických požiadavkách na vykurovacie systémy motorových vozidiel a ich prípojných vozidiel.
Týmto nariadením vlády sa do právneho poriadku Slovenskej republiky preberá smernica Rady 2001/56/ES z 27. septembra 2001 o vykurovacích systémoch pre motorové vozidlá a ich prípojné vozidlá, ktorou sa mení a dopĺňa smernica Rady 70/156/EHS a ruší smernica Rady 78/548/EHS v znení smernice Komisie 2004/78/ES v znení Aktu o podmienkach pristúpenia Slovenskej republiky pripojeného k Zmluve o pristúpení k Európskej únii, prílohy II.